**Minimālās prasības**

**Latvijas čempionātu rīkotājiem**

**Latvijas čempionāts supersprintā**

Sacensības jārīko saskaņā ar spēkā esošajiem Pasaules triatlona noteikumiem <https://triathlon.org/about/downloads/category/competition_rules>

Minimālās un nepieciešamās prasības ir norādītas zemāk. Būtisku izmaiņu veikšanai, kas var Ietekmēt sacensību drošību, starta laikus, trases specifikācijas un rezultātus, sacensību organizatoriem jāsaskaņo ar GT (LTF nominētais galvenais tiesnesis). Par GT nominēšanu sazināties un rakstīt LTF Tiesnešu komitejas vadītājai Evitai Leitānei evita.leitane@triatlons.lv.

**Reģistrācija**

**Latvijas čempionātā** drīkst startēt tikai sportisti ar LTF licenci un citu valstu pilsoņi uzrādot savas Nacionālās Federācijas triatlona licenci. Citu valstu pilsoņi netiek apbalvoti LČ kopvērtējumā un nevar iegūt LČ titulu.

 **Latvijas atklātajā čempionātā** drīkst startēt tikai sportisti ar LTF licenci un citu valstu pilsoņi uzrādot savas Nacionālās Federācijas triatlona licenci. Citu valstu pilsoņi tiek apbalvoti kopvērtējumā un var iegūt LČ titulu.

Minimālais vecums distances dalībniekiem ir 15 gadi (dalībnieka vecums tiek noteikts

pamatojoties uz to, cik vecs viņš ir kalendārā gada beigās). Sacensību dalībnieku

reģistrācijai jābūt atvērtai ne vēlāk kā 2 mēnešus līdz konkrētajām sacensībām.

**Vecuma grupas un to sadalījums, sacensību vērtējums**

|  |  |  |
| --- | --- | --- |
| Vecuma grupa | Sportista vecums | Vērtējums  |
| Kopvērtējums, | Vecuma grupa |
| F9, M9,     bērni E | 8-9 |  | X |
| F11, M11, bērni D | 10-11 |  | X |
| F13, M13, bērni C | 12-13 |  | X |
| F15, M15, jaunieši B | 14-15 | X | X |
| F17, M17, jaunieši A | 16-17 | X | X |
| F19, M19, juniori | 18-19 | X | X |
| F, M | 20-39 | X | X |
| F40, M40, vecuma grupa | 40-49 | X | X |
| F50, M50, vecuma grupa | 50-59 | X | X |
| F60, M60, vecuma grupa | 60-69 | X | X |
| F70, M70, vecuma grupa | 70. un vecāki/-as | X | X |

 Sacensībās netiek pielaisti Krievijas un Baltkrievijas sportisti.

**Peldēšana trase**

1. Maksimālais apļu skaits – 1 aplis;

2. Peldēšanas trase jāiekārto pretēji pulksteņrādītāja virzienam, ja vien GT nav apstiprinājis citādi;

3. Peldēšanas starts: no pontona vai no ūdens vai kad sportisti rindā pieķeras pie nekustīga objekta vai no pludmales;

4. Lai nodrošinātu minimālās drošības prasības ūdenī, uz 50 sportistiem nepieciešams 1 glābējs;

5. Peldēšanas kursa mērīšanu var veikt ar lāzeru vai GPS. Trases garums no 250 m līdz 500m. Novirze nav pieļaujama, tikai ja GT to atļauj.

World Triathlon Ieteicamais optimālais trases garums 375m.

6. Trases pagriezieniem nevajadzētu būt šaurākiem par 90 grādiem;

7. Peldēšanas trasi jāapstiprina GT.

8. Vismaz viena mobila laiva, kurā ir iespējams atrasties tiesnesim.

**Tranzīta zona**

1. Tranzītzonai jābūt norobežotai ar žogiem, piekļuve tranzītzonai atļauta tikai sportistiem uzrādot starta numuru;

2. Tranzītazonai jābūt noklātai ar paklāju no peldēšanas trases izejas līdz tranzītzonas beigu līnijai;

3. Sākuma līnijai jābūt atzīmētai ar zaļu līniju, līnijas platums ir 0,4 m;

4. Beigu līnijai jābūt atzīmētai ar sarkanu līniju, līnijas platums ir 0,4 m

5. Sākuma/beigu līnijām jābūt ne tuvāk par 5 m un ne tālāk par 10 m no pēdējā velosipēda tranzīta zonā;

**Velo trase**

1. Velo trases garums no 6,5km līdz 13km. World Triathlon Ieteicamais optimālais trases garums 10km;

2. Velo trases apļu skaits: no 1 līdz 4; Mērīts ar GPS.

3. Velo trasē jābūt rezerves ratu maiņas zonai;

4. Automašīnu satiksme trasē ir jāierobežo. Trasei jābūt drošības plānam, kas ir saskaņots ar GT.

5. Divi motocikli vai līdzīgi tehniskie līdzekļi līdera un pēdējā sportista pavadīšanai. Vismaz uz viena no motocikliem jāparedz tiesneša vieta.

6. Jānodrošina numura uzlīmes uz velosipēda un ķiveres.

**Skriešanas trase**

1. Skriešanas trases garums no 1,7km līdz 3,5km. Novirze nav pieļaujama, izņemot gadījumu, ja tas ir saskaņots ar GT. World Triathlon Ieteicamais optimālais trases garums ir 2,5 km.

2. Trases apļu skaits - no 1 līdz 2;

3. Trases virsmai jābūt cietai un gludai;

4. Skriešanas trases apļa beigās jābūt soda izciešanas vietai (penalty box);

5. Skriešanas trasē jābūt 1 dzirdināšanas punktam uz 2,5km, kā arī atzīmētai atļautajai atkritumu zonai;

6. Finiša arkai jābūt vismaz 3m platumā un 2,75m augstumā.

7. Jānodrošina līdera un pēdējā sportista pavadīšana un identifikācija.

8. Jānodrošina numurs priekš skriešanas.

9. Jānodrošina video reģistrācija finišā.

**Sacensību rezultāti.**

Sacensību rezultāti jāfiksē ar laika čipiem un jābūt rezultātu tiešraidei internetā un sacensību centrā.

Rezultāti jāuzrāda šādā formātā (un secībā):

• Pozīcija

• Vārds, Uzvārds

• Vecuma grupa

• Klubs (ja piemērojams)

•Pozīcija vecuma grupā

• Dalībnieka numurs

• Kopējais laiks

• Peldēšana

• T1

• Velosipēds

• T2

• Skriešana

**Izdruka sacensībās pie informācijas stenda** (kopvērtējums vienādās distancēs).

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Position** | **First****Name** | **Last****Name** | **A/G** | **Club,** **city** | **Position****A/G** | **Race****Number** | **Total****Time** | **Segment****1** | **T1** | **Segment****2** | **T2** | **Segment****3** |
| **1** | **AAA** | **AAA** | **M** | **Tri Kan** | **1** | **3** | **00:34:50** | **00:10:00** | **00:01:00** | **00:11:00** | **00:00:50** | **00:12:00** |
| **2** | **BBB** | **BBB** | **F** | **individual** | **1** | **5** | **00:35:01** | **00:10:01** | **00:01:00** | **00:11:00** | **00:01:00** | **00:12:00** |
| **3** | **CCC** | **CCC** | **M40** | **Rīga** | **1** | **1** | **00:35:01** | **00:10:02** | **00:01:00** | **00:11:00** | **00:01:00** | **00:12:00** |
| **DNF** | **DDD** | **DDD** | **F** | **BTK** | **2** | **23** | **DNF** | **00:10:04** | **00:01:00** | **00:11:00** | **00:01:00** | **00:00:00** |
| **DNS** | **EEE** | **EEE** | **M19** | **Triatlona****akadēmija** | **1** | **80** | **DSQ** | **00:10:03** | **00:01:00** | **00:11:00** | **00:01:00** | **00:12:00** |
| **DSQ** | **FFF** | **FFF** | **F50** | **DTC Jaunība** | **1** | **14** | **DNS** | **00:00:00** | **00:00:00** | **00:00:00** | **00:00:00** | **00:00:00** |

**Vienas dienas (24 h) laikā pēc sacensībām rezultāti ir jānosūta LTF Excel formātā,**

**e-pasts:** **triatlons@triatlons.lv****. Rezultātiem jābūt apstiprinātiem ar GT.**

**Rezultātu piezīmēs jāiekļauj:**

• Galvenā tiesneša vārds, uzvārds

• Distances: peldēšana, riteņbraukšana, skriešanas trases garums un apļu skaits

• Ūdens un gaisa temperatūra. Hidrotērpu lietošana: atļauts, neatļauts

**Sacensību centrs**

* Redzamā vietā jāizvieto sacensību nolikums un trašu shēmas (peldēšanas, velo, skriešanas trases un tranzītzona).
* Jāizvieto rezultāti 30 minūšu laikā pēc pēdējā finišētāja
* Sacensību dalībnieku vietām uz velo stieņiem, vai sacensībā izlietoto mantu kastēm, jābūt marķētām ar dalībnieku numuriem.

**Medicīna**

Sacensību centrā jānodrošina medicīniskā palīdzība. Sacensību organizatoriem pēc pirmā pieprasījuma jānodrošina tūlītēju NMP brigādes ierašanos notikuma vietā (peldēšanas, velo un skriešanas trasēs).

**Reklāma**

Sacensību organizatori un LTF vienojas, ka:

• Sacensību statuss būs redzams oficiālajā sacensību nosaukumā

 Piemēram: Alūksnes triatlons, Latvijas čempionāts sprinta distancē

•Jānodrošina sacensību pašreklāma visu pieteikšanos periodu : soctīklos, pašvaldības avīzēs……

•Jāizvieto LTF reklāmas bāneri sacensību norises vietā.

**Programma**

• Sacensībās vīriešiem un sievietēm jāstartē atsevišķi, izņemot gadījumus, ja maza dalībnieku skaita dēļ grupas tiek apvienotas, kas ir jāsaskaņo ar GT.

**Nolikums**

Sacensību organizatoriem jāuzrāda LČ nolikums GT ne vēlāk kā 4 mēnešus pirms konkrētajām sacensībām saskaņošanai. Jābūt publicētam LTF mājas lapā un sacensību mājas lapā vai sociālajos portālos ne vēlāk kā 3 mēnešus pirms konkrētajām sacensībām.

**Apbalvošana**

Sacensību organizatoriem jānodrošina naudas balvas pirmo trīs vietu ieguvējiem kopvērtējumā sieviešu un vīriešu konkurencē vismaz sekojošā apmērā un attiecībā:

1. vieta - 150 EUR

2. vieta - 100 EUR

3. vieta – 50 EUR

**Sacensību organizatoriem LTF pēc nepieciešamības var nodrošināt:**

• Galvenā tiesneša un tiesnešu komitejas vadītāja konsultācijas, gatavojoties sacensībām un norises vietā.

• Bojas 3 gab.

• Soda dēlis (Penalty box)

• Finiša līnija

• Velo novietošanas stieņi

• Galveno tiesnesi, kura izdevumus apmaksā LTF

• Čempionāta uzvarētājiem un godalgoto vietu ieguvējiem medaļas

• Zilos paklājus

• Pasākuma publicēšana LTF mājas lapā, Facebook

• LTF reklāmas bānerus